ขับรถผ่านหลายครั้งแล้ว ลองแวะดูสักที แต่เวลาตั้งใจไปไหนมักจะขับรถเลยทุกที ต้องจำให้แม่นว่าร้านนี้อยู่ติดกับร้านเวดดิ้ง จอดรถข้างทางเอาตามสะดวก ร้านเปิดตั้งแต่บ่ายสามยันตีสี่ เมนูที่ร้านมีทั้งโจ๊กและข้าวต้มสารพัดสิ่ง อาหารจานเดียว ของทานเล่นเช่น ขนมปังหน้าหมู ขนมปังชุบไข่ ขนมจีบ เลยลองสั่งโจ๊กรวมมา 1 ถ้วย เห็นข้าวมาขาว ๆ คิดว่าเครื่องจะนิดเดียว ที่ไหนได้อัดมาเต็มถ้วย ทั้งตับ ไส้ หมูบด ซี่โครงหมู เริ่ด! ไหน ๆ ก็มีคนรีวิวว่าขนมปังหน้าหมูอร่อย เลยลองซะหน่อย บวกกับขนมปังชุบไข่ทอด อร่อยดี สรุปไอ้ที่ตั้งใจจะกินมื้อเย็นเบา ๆ เลยกลายเป็นมื้อเย็นหนัก ๆ ไปซะงั้น